## Pravilnik o stručnim zvanjima u konzervatorsko-restauratorskoj djelatnosti te uvjetima i načinu njihova stjecanja

### NN 56/2003 (5.4.2003.), Pravilnik o stručnim zvanjima u konzervatorsko-restauratorskoj djelatnosti te uvjetima i načinu njihova stjecanja

# MINISTARSTVO KULTURE

693

Na temelju članka 101. Zakona o zaštiti i
očuvanju kulturnih dobara (»Narodne novine«, broj 69/99), a na prijedlog
Hrvatskog vijeća za kulturna dobra, ministar kulture donosi

## PRAVILNIK

### O STRUČNIM ZVANJIMA U KONZERVATORSKO- -RESTAURATORSKOJ DJELATNOSTI TE UVJETIMA I NAČINU NJIHOVA STJECANJA

I. OPĆE ODREDBE

Članak 1.

Ovim Pravilnikom
utvrđuju se stručna zvanja u konzervatorsko-restauratorskoj djelatnosti, te
uvjeti i način njihova stjecanja.

Članak 2.

Stručne konzervatorsko-restauratorske
poslove na zaštiti i očuvanju kulturnih dobara mogu obavljati fizičke osobe
koje imaju odgovarajuće temeljno ili više stručno zvanje propisano ovim
Pravilnikom.

II. STRUČNA ZVANJA

Članak 3.

Temeljna stručna zvanja
su:

–  restaurator
tehničar; konzervator tehničar;

–  viši
restaurator tehničar; viši konzervator tehničar;

–  konzervator;
konzervator-restaurator.

Viša stručna zvanja su:

 – viši konzervator; viši konzervator-restaurator;

 – restaurator majstor;

 – konzervator savjetnik; konzervator-restaurator
savjetnik.

Temeljna stručna zvanja

Članak 4.

Uz pripadajuće stručno
zvanje »konzervator« iz članka 3. ovoga Pravilnika u pravilu se dodaje temeljni
naziv struke (konzervator arhitekt, konzervator povjesničar umjetnosti,
konzervator arheolog, konzervator kemičar i sl.).

Članak 5.

Za stjecanje stručnog
zvanja restaurator tehničar uvjeti su: odgovarajuća srednja stručna sprema,
dvije godine radnog iskustva u struci i položen stručni ispit za restauratora
tehničara.

Za stjecanje stručnog
zvanja konzervator tehničar uvjeti su: odgovarajuća srednja stručna sprema,
dvije godine radnog iskustva u struci i položen stručni ispit za konzervatora
tehničara.

Članak 6.

Za stjecanje stručnog zvanja
viši restaurator tehničar uvjeti su: odgovarajuća viša stručna sprema, dvije
godine radnog iskustva u struci i položen stručni ispit za višeg restauratora
tehničara ili srednja stručna sprema, pet godina radnog iskustva u struci nakon
položenog stručnog ispita za restauratora tehničara i položen stručni ispit za
višeg restauratora tehničara.

Za stjecanje stručnog
zvanja viši konzervator tehničar uvjeti su: odgovarajuća viša stručna sprema,
dvije godine radnog iskustva u struci i položen stručni ispit za višeg
konzervatora tehničara ili srednja stručna sprema, pet godina radnog iskustva u
struci nakon položenog stručnog ispita za konzervatora tehničara i položen
stručni ispit za višeg konzervatora tehničara.

Članak 7.

Za stjecanje stručnog
zvanja konzervator uvjeti su: odgo­varajuća visoka stručna sprema, dvije godine
radnog iskustva u struci i položen stručni ispit za konzervatora.

Za stjecanje stručnog
zvanja konzervator-restaurator uvjeti su: restauratorski studij, odnosno druga
visoka stručna sprema, dvije godine radnog iskustva u struci i položen stručni
ispit za konzervatora restauratora.

Viša stručna zvanja

Članak 8.

Stručno zvanje viši
konzervator ili viši konzervator-restaurator može steći osoba koja je nakon
položenog stručnog ispita za konzervatora ili konzervatora-restauratora
najmanje pet godina obavljala poslove konzervatora ili konzervatora-
restauratora i u tom razdoblju dala vrijedan stručni doprinos, te obavila
zapažene stručne radove iz područja konzervatorsko-restauratorske djelatnosti
koji se mogu količinski izraziti s najmanje 150 bodova.

Članak 9.

Stručno zvanje
restaurator majstor može steći osoba koja je nakon položenog stručnog ispita za
jedno od temeljnih stručnih zvanja najmanje sedam godina obavljala stručne
konzervatorsko--restauratorske poslove u tom zvanju te je u tom razdoblju dala
izuzetno vrijedan stručni doprinos i bila zapažena po stručnim radovima koji se
mogu količinski izraziti sa najmanje 200 bodova.

Članak 10.

Stručno zvanje
konzervator savjetnik ili konzervator-restaurator savjetnik može steći osoba
čija stručnost jamči da može obavljati najsloženije poslove na zaštiti i
očuvanju kulturnih dobara uz uvjet da je nakon stjecanja stručnog zvanja višeg
konzervatora ili višeg konzervatora-restauratora najmanje pet godina radila u
struci te da je u tom razdoblju bila zapažena po obavljenim znanstvenim i
stručnim radovima koji se mogu količinski izraziti s najmanje 250 bodova.

Članak 11.

Stručni i znanstveni
kriteriji izraženi u bodovima za napredovanje u viša stručna zvanja sastavni su
dio ovog Pravilnika.

III. STJECANJE TEMELJNOG STRUČNOG ZVANJA

Stručni ispit

Članak 12.

Stručni ispit za
stjecanje temeljnih stručnih zvanja polaže se prema Programu stručnih ispita za
konzervatorsko-restauratorsku djelatnost, koji je ujedno sastavni dio ovog
Pravilnika.

Programom stručnih
ispita određuje se sadržaj, te način izrade praktičnog stručnog rada i pisane
radnje, kao i stručna literatura za svaku tematsku cjelinu općeg i posebnog
dijela ispita.

Članak 13.

Stručni ispit sastoji
se od općeg i posebnog dijela ispita.

Opći dio ispita
obavezan je za sve osobe koje polažu stručni ispit (u daljnjem tekstu:
pristupnici).

Opći dio ispita
obuhvaća:

*a) usmeni dio
ispita*

–Ustav
Republike Hrvatske;

–  Osnove
sustava državne uprave;

–  Osnove
radnog zakonodavstva;

–  Zakone
i druge propise iz područja zaštite kulturne baštine;

–  Međunarodne
konvencije iz područja zaštite kulturne baštine;

–  Međunarodne
preporuke iz područja zaštite kulturne baštine.

Posebni dio ispita
obuhvaća:

*a) usmeni dio
ispita*

–  Povijesni
razvoj zaštite kulturne baštine;

–  Etiku
konzervatorsko-restauratorske struke;

–  Metode
istraživanja kulturnih dobara;

–  Metodologije
konzerviranja i restauriranja kulturnih dobara;

–  Poznavanje
drugih znanosti u svezi s posebnostima restauratorskih poslova koje pristupnik
polaže.

*b) praktični
stručni rad i izrada pisane radnje u svezi sa praktičnim stručnim radom
pristupnika*

Polaganje stručnih ispita

Članak 14.

Za polaganje stručnih ispita u
konzervatorsko-restauratorskoj djelatnosti pri Hrvatskom vijeću za kulturna
dobra osniva se Povjerenstvo za stručne ispite (u daljnjem tekstu:
Povjerenstvo).

Prijava stručnog ispita

Članak 15.

Prijavu za polaganje
stručnog ispita pristupnik podnosi Povjerenstvu. U prijavi pristupnik navodi
podatke te prilaže dokumente kojima dokazuje pravo na pristupanje stručnom
ispitu, i to:

–  osnovne
podatke o pristupniku: ime i prezime, adresa stanovanja;

–  stručno
zvanje za koje se prijavljuje stručni ispit;

–  dokaz
o završenoj školi ili fakultetu, odnosno stečenom stručnom zvanju pristupnika;

–  potvrdu
o radnom mjestu i ustanovi zaposlenja;

–  potvrde
o obavljenim konzervatorsko-restauratorskim po­slovima od poslodavaca za koje
je pristupnik radio, ovjerene od osobe koja je obavljala konzervatorsko-restauratorski
nadzor;

–  potvrdu
o obavljenom pripravničkom stažu (uz opis poslova koje je pristupnik obavljao)
i/ili potvrda o volonterskom radu;

–  dokumentaciju
o sudjelovanju na znanstvenim ili struč­nim skupovima i objavljenim radovima i
sl.;

–  potvrdu
o uplaćenoj naknadi za polaganje stručnog ispita;

–  prijedlog
stručnog rada i teme pisane radnje s obraz­loženjem.

Prijavi iz stavka 1.
ovoga članka pristupnik je dužan priložiti i detaljan opis svojih poslova i
radova sa specifikacijom osobne odgovornosti koju je na tim poslovima imao.

U slučaju kada je
pristupnik radio kao dio konzervatorsko-
-restauratorskog tima, opis i mišljenje o njegovim radovima ovjerava voditelj
projekta na kojem je radio.

Prijedlog stručnog rada
i teme pisane radnje mora sadržavati prijedlog mentora s Liste iz članka 26.
ovog Pravilnika, kao i suglasnost mentora s predloženim stručnim radom i temom
pisane radnje.

Prijavu za polaganje
ispita, prijedlog teme pisane radnje i tražene dokumente pristupnik je dužan
predati u Upravu za zaštitu kulturne baštine (u daljnjem tekstu: nadležnu
upravu) Ministarstva kulture najkasnije šest mjeseci prije ispitnog roka.

Članak 16.

Stručni ispiti se u
pravilu organiziraju dva puta godišnje.

Povjerenstvo može radi
pomoći pristupnicima za pripremu stručnog ispita, organizirati seminare i
radionice.

Članak 17.

Administrativne poslove
Povjerenstva obavlja tajnik Povjerenstva.

Tajnika povjerenstva
imenuje pomoćnik ministra nadležne uprave Ministarstva kulture.

Pristupnike koji
ispunjavaju uvjete za polaganje stručnog ispita tajnik Povjerenstva obavještava
o odluci Povjerenstva o prihvaćanju teme njihove pisane radnje, kao i o mjestu,
vremenu i rasporedu polaganja stručnog ispita, a sve to najkasnije pet mjeseci
prije ispitnog roka.

Članak 18.

Pristupnik može
odustati od polaganja prijavljenog ispita, o čemu je dužan obavijestiti
Povjerenstvo najkasnije tri dana prije ispitnog roka.

Polaganje stručnog ispita može se odgoditi ako
je pristupnik zbog bolesti ili iz drugih opravdanih razloga spriječen
pristupiti ispitu ili nastaviti polaganje započetog ispita.

Povjerenstvo će u slučaju iz stavka 2. ovoga
članka pristupniku odobriti polaganje ispita u prvom sljedećem ispitnom roku.

Pristupnik ima pravo na povrat uplaćene naknade
ako iz opravdanih razloga (bolesti i sl.) odjavi ispit, o čemu je dužan
priložiti liječničku potvrdu ili drugi dokaz o opravdanoj sprije­čenosti.

Ako je pristupnik uredno pozvan na ispit, a ne
pristupi mu niti pravodobno otkaže polaganje ispita, nema pravo na povrat
naknade uplaćene za polaganje stručnog ispita.

Članak 19.

Predmeti iz općeg i
posebnog dijela ispita polažu se usmeno.

Usmeni ispit općeg
dijela polaže se pred ispitivačem.

Usmeni ispit posebnog
dijela polaže se pred Povjerenstvom.

O ispitu se vodi zapisnik
koji potpisuje ispitivač, odnosno predsjednik Povjerenstva.

Članak 20.

Pristupnik koji ne
položi opći dio ispita ne može pristupiti posebnom dijelu ispita.

Članak 21.

Pisana radnja dostavlja
se članovima Povjerenstva u dva primjerka.

Praktični stručni rad
na kulturnom dobru i pisanu radnju vezanu uz praktični stručni rad ocjenjuje
Povjerenstvo i imenovani ispitivač.

Ukoliko Povjerenstvo
utvrdi da je pristupnik zadovoljio na dijelu ispita iz stavka 2. i 3. ovoga
članka, pristupnik ima pravo pristupiti usmenom ispitu posebnog dijela stručnog
ispita.

Članak 22.

Uspjeh pristupnika na
usmenom dijelu stručnog ispita utvr­đuje ispitivač odnosno Povjerenstvo, te ga
zapisnički konstatira.

Povjerenstvo za
praktični stručni rad i pisanu radnju za­pisnički utvrđuje uspjeh iz tog dijela
ispita.

Povjerenstvo na temelju
uspjeha postignutog na općem dijelu ispita i uspjeha na posebnom dijelu ispita
te ocjene praktičnog stručnog rada i pisane radnje utvrđuje ukupni uspjeh
pristupnika.

Uspjeh stručnog ispita
ocjenjuje se sa: »položio« i »nije položio«.

Članak 23.

Nakon završenog ispita
predsjednik Povjerenstva, u na­zoč­nosti članova Povjerenstva, obavješćuje
pristupnika o uspjehu postignutom na stručnom ispitu.

Povjerenstvo dostavlja svu ispitnu dokumentaciju
te zapisnik s utvrđenim uspjehom za svakog pristupnika nadležnom po­mo­ć­niku
ministra kulture.

Uvjerenje o položenom stručnom ispitu za
temeljno stručno zvanje potpisuje nadležni pomoćnik ministra kulture.

Članak 24.

Popis osoba koje su položile stručni ispit za temeljna
stručna zvanja objavljuje se u »Narodnim novinama«.

Nakon položenog ispita Povjerenstvo je Hrvatskom
restauratorskom zavodu u Zagrebu dužno dostaviti primjerak pristupnikove pisane
radnje i izvješća o pristupnikovom praktičnom radu.

Povjerenstvo za stručne ispite

Članak 25.

Povjerenstvo za stručne ispite sastoji se od
predsjednika i dva člana i isto toliko zamjenika.

Predsjednika, članove Povjerenstva i njihove
zamjenike imenuje Hrvatsko vijeće za kulturna dobra, na prijedlog nadležne
Uprave Ministarstva kulture i Hrvatskog restauratorskog zavoda.

Ispitivači i mentori

Članak 26.

Za ispitivanje pojedinih tematskih područja
imenuju se posebni ispitivači, a svakom pristupniku za izvršenje stručnog rada
i izradu pisane radnje imenuje se mentor.

Hrvatsko vijeće za kulturna dobra na prijedlog
Povjerenstva i Hrvatskog restauratorskog zavoda, utvrđuje Listu ispitivača za
pojedina tematska područja i Listu mentora.

Ispitivačem se može imenovati osoba koja ima
odgovarajuću stručnu spremu za tematsku cjelinu koju ispituje, kao i stručno
ili znanstveno zvanje u istom ili višem zvanju od stručnog ili znanstvenog
zvanja pristupnika.

Ispitivačem općeg dijela stručnog ispita može se
imenovati osoba koja ima završen pravni fakultet.

Zadaća mentora je da prati pristupnika u
izvršenju stručnog rada i izradi pisane radnje, te da pisanim izvješćem koje će
sadržavati mišljenje i ocjenu o pristupnikovu radu upozna Povjerenstvo sa
stručnim znanjima i sposobnostima koje je pokazao pristupnik.

IV. DOPUNSKI STRUČNI ISPIT

Članak 27.

Dopunski stručni ispit
može polagati osoba koja je već položila stručni ispit za jedno od temeljnih
stručnih zvanja, a koja nakon toga želi steći više stručno zvanje temeljem već
stečenog zvanja i novostečene stručne spreme.

Članak 28.

Prijavi za polaganje
dopunskog stručnog ispita, uz ostale podatke i dokumente navedene u članku 15.
ovoga Pravilnika, pristupnik je dužan priložiti i dokaz o već položenom
stručnom ispitu i novostečenoj stručnoj spremi.

Odredbe ovoga
Pravilnika koje se odnose na polaganje stručnog ispita odgovarajuće se
primjenjuju i na polaganje dopunskog stručnog ispita.

Dopunski stručni ispit
sastoji se samo od posebnog dijela ispita.

V. STJECANJE VIŠEG STRUČNOG ZVANJA

Članak 29.

Viša stručna zvanja dodjeljuje ministar kulture
temeljem odluke Stručnog povjerenstva za dodjelu viših stručnih zvanja u
konzervatorsko-restauratorskoj djelatnosti (u daljnjem tekstu: Stručno
povjerenstvo).

Članak 30.

Stručno povjerenstvo po
provedenom postupku odlučuje o ispunjavanju uvjeta i sposobnostima kandidata za
dodjelu odre­đenog višeg stručnog zvanja.

Članak 31.

Zahtjev za dodjelu
višeg stručnog zvanja kandidat podnosi Stručnom povjerenstvu.

Zahtjevu je potrebno
priložiti sljedeće dokumente:

–  životopis;

–  bibliografiju
objavljenih radova;

–  popis
radova sa sažetim opisima;

–  dokaze
o ispunjavanju traženih količinskih kriterija;

–  ako
kandidat ima akademski stupanj doktora ili magistra znanosti prilaže primjerak
ili sažetak doktorske disertacije odnosno magistarskog rada.

Stručno povjerenstvo može
tražiti od kandidata i drugu dokumentaciju potrebnu za prosudbu njegovog
stručnog rada.

Članak 32.

Stručno povjerenstvo
čine predsjednik i četiri člana koje imenuje Hrvatsko vijeće za kulturna dobra.

Članovi Stručnog
povjerenstva biraju se iz redova članova Hrvatskog vijeća za kulturna dobra ili
iz redova stručnjaka sa dugogodišnjim znanstvenim, stručnim i praktičnim
iskustvom.

Sjednice Stručnog
povjerenstva saziva predsjednik Stručnog povjerenstva. O radu sjednice vodi se
zapisnik. Stručno Povjerenstvo donosi odluke većinom glasova od ukupnog broja
svojih članova.

Administrativne poslove
Stručnog povjerenstva obavlja tajnik kojeg imenuje pomoćnik ministra nadležne
uprave Ministarstva kulture.

Članak 33.

Stručno povjerenstvo
razmatra zahtjeve, utvrđuje da li je kandidat podnio svu traženu dokumentaciju,
te imenuje izvjestitelja za svakog pojedinog kandidata. Izvjestitelj se imenuje
suklad­no tematskom području s Liste izvjestitelja koju utvrđuje Hrvat­sko
vijeće za kulturna dobra na prijedlog Stručnog povjerenstva i Hrvatskog
restauratorskog zavoda.

Članak 34.

Izvjestitelj je dužan
podnijeti pisano izvješće Stručnom povjerenstvu u roku od mjesec dana od dana
primitka kandidatove molbe i dokumentacije, s obrazloženim prijedlogom ocjene o
ispunjavanju uvjeta za stjecanje višeg stručnog zvanja.

Članak 35.

Stručno povjerenstvo
dužno je u roku od mjesec dana od primitka pisanog izvješća sazvati sjednicu na
kojoj će razmotriti izvješće kao i iskazane sposobnosti kandidata za obavljanje
složenih, odnosno najsloženijih poslova u konzervatorsko-restauratorskoj
djelatnosti, znanstveni i stručni doprinos njegovih objavljenih ili izvedenih
radova te odlučiti o dodjeli odgovarajućeg zvanja.

Član Stručnog
povjerenstva koji se ne složi s odlukom o dodjeli zvanja može dati svoje
izdvojeno mišljenje s obrazlo­ženjem koje se, zajedno s odlukom Stručnog
povjerenstva za dodjelu zvanja, dostavlja ministru kulture.

Odluku o dodjeli zvanja potpisuje predsjednik
Stručnog povjerenstva i izvjestitelj.

Temeljem stavka 3. ovoga članka ministar kulture
donosi rješenje.

VI. NAKNADE

Članak 36.

Pristupnik je dužan za troškove stručnog ispita
uplatiti propisanu naknadu.

Ministar kulture svojom odlukom utvrđuje visinu
naknade iz stavka 1. ovoga članka.

Članak 37.

Članovi Povjerenstva za stručne ispite i njihovi
zamjenici, te ispitivači imaju pravo na naknadu srazmjerno broju obavljenih
ispita.

Posebna naknada određuje se za pregled i ocjenu
pisane rad­nje i pisanog izvješća o praktičnom stručnom radu pristupnika.

Članovi Stručnog povjerenstva i izvjestitelji
imaju pravo na naknadu za rad u povjerenstvu.

Visinu naknada iz ovoga članka utvrđuje ministar
kulture posebnom odlukom.

VII. PRIJELAZNE I ZAVRŠNE ODREDBE

Članak 38.

Postupak prevođenja stručnih
djelatnika Hrvatskog restauratorskog zavoda u stručna zvanja propisana ovim
Pravilnikom, provest će posebno povjerenstvo koje imenuje ravnatelj Hrvat­skog
restauratorskog zavoda.

Povjerenstvo iz stavka
1. ovoga članka dostavlja odluke o prevođenju u temeljna stručna zvanja
pomoćniku ministra nadležne Uprave Ministarstva kulture. Na temelju
dostavljenih pra­vomoćnih odluka pomoćnik ministra izdaje uvjerenje sukladno
članku 23. stavku 3. ovoga Pravilnika.

Povjerenstvo iz stavka
1. ovoga članka odluke o prevođenju u viša stručna zvanja dostavlja ministru
kulture. Na temelju pra­vomoćne odluke ministar kulture dodjeljuje više stručno
zvanje sukladno članku 29. ovog Pravilnika.

Povjerenstvo iz stavka
1. ovoga članka dužno je provesti postupak prevođenja svih stručnih djelatnika
Hrvatskog restauratorskog zavoda i dostaviti odluke Ministarstvu kulture u roku
od šest mjeseci od stupanja na snagu ovoga Pravilnika.

Na odluke iz stavka 2.
i 3. ovoga članka službenik može uložiti prigovor u roku od osam dana od primitka
odluke Povjerenstva, ravnatelju Hrvatskog restauratorskog zavoda.

Članak 39.

Zaposlenici i fizičke
osobe koje samostalno obavljaju konzervatorsko-restauratorske poslove, a koji
do dana stupanja na snagu ovoga Pravilnika nemaju stečeno stručno zvanje,
stručna zvanja stiču po uvjetima propisanim odredbama ovog Pravilnika.

Članak 40.

Zaposlenici i fizičke
osobe koje su stručno zvanje stekle temeljem odgovarajućih propisa koji su se
primjenjivali do stupanja na snagu ovog Pravilnika ili oni koji na dan stupanja
na snagu ovog Pravilnika imaju višegodišnje iskustvo na obavljanju
konzervatorsko-restoratorskih poslova mogu podnijeti zahtjev nadležnom
povjerenstvu za prevođenje u odgovarajuće stručno zvanje propisano ovim
Pravilnikom.

Iskustvo iz stavka 1. ovog
članka dokazuje se potvrdom nadležne Uprave Ministarstva kulture ili Hrvatskog
restauratorskog zavoda.

Postupak prevođenja iz
stavka 1. ovoga članka pokreće se pisanim zahtjevom zaposlenika ili fizičke
osobe nadležnom povjerenstvu. Zahtjev za prevođenje temeljem ovoga članka
Pravilnika može se podnijeti u roku od 1 godine od dana stupanja na snagu ovoga
Pravilnika.

Članak 41.

Osobe koje se
zapošljavaju na poslovima zaštite i očuvanja kulturnih dobara na radnim
mjestima: restaurator tehničar i konzervator tehničar, viši restaurator
tehničar i viši konzervator tehničar bez položenog stručnog ispita, dužne su ga
položiti u roku od dvije godine od dana zapošljavanja.

Osobe koje se
zapošljavaju na poslovima zaštite i očuvanja kulturnih dobara na radnom mjestu
konzervator ili konzervator-
-restaurator bez položenog stručnog ispita, dužne su ga položiti u roku od tri
godine od dana zapošljavanja.

Članak 42.

U roku od 60 dana od
dana stupanja na snagu ovoga Pravil­nika Hrvatsko vijeće za kulturna dobra
imenovat će Povjerenstvo za stručne ispite i Stručno povjerenstvo za dodjelu
viših stručnih zvanja, te utvrditi Listu ispitivača za pojedina tematska
područja, Listu mentora i Listu izvjestitelja.

Ministar kulture
donijet će odluke iz članka 36. i 37. ovoga Pravilnika u roku od 30 dana od
dana njegovog stupanja na snagu ovog Pravilnika.

Pomoćnik ministra
nadležne uprave Ministarstva kulture imenovat će, iz reda državnih službenika
tajnika Povjerenstva za stručne ispite i tajnika Stručnog povjerenstva za
dodjelu viših stručnih zvanja u roku od 30 dana od dana stupanja na snagu ovoga
Pravilnika.

Članak 43.

Javne ustanove koje
obavljaju konzervatorsko-restauratorsku djelatnost dužne su uskladiti svoje
akte s odredbama ovoga Pra­vil­nika u roku od tri mjeseca od dana stupanja na
snagu ovoga Pravilnika.

Članak 44.

Ovaj Pravilnik stupa na
snagu osmog dana od dana objave u »Narodnim novinama«.

Klasa: 612-08/99-01-702

Urbroj:
532-03-3/6-03-03

Zagreb, 24. ožujka
2003.

Ministar
**dr. sc. Antun Vujić**, v. r.

### PROGRAM STRUČNOG ISPITA ZA KONZERVATORSKO-RESTAURATORSKU DJELATNOST

I. PROGRAM STRUČNOG ISPITA ZA STJECANJE ZVANJA
KONZERVATOR I KONZERVATOR RESTAURATOR (VSS)

A. OPĆI DIO ISPITA

1.
Osnove državnog i pravnog poretka Republike Hrvatske, zakonodavstvo
Republike Hrvatske u području kulture, te međunarodne konvencije u području
zaštite i očuvanja kulturnih dobara kojih je potpisnica i Republika Hrvatska

*Sadržaj predmeta:*

Ustav Republike Hrvatske, radno zakonodavstvo i
propisi, zakonski propisi kojima se regulira područje kulture, posebno zaštite
kulturnih dobara, Konvencije i preporuke UNESCO-a i Vijeća Europe u području
zaštite kulturnih dobara.

*Literatura:*
Ustav Republike Hrvatske (»Narodne novine«, broj 41/01 i 55/01; pročišćeni
tekst)

– Zakon o radu (»Narodne
novine«, broj 38/95, 54/95, 65/95, 102/98, 17/01, 82/01)

– Zakon o ustanovama
(»Narodne novine«, broj 76/93, 29/97, 47/99)

– Zakon o zaštiti i
očuvanju kulturnih dobara (»Narodne novine«, broj 69/99)

– Zakon o muzejima –
dijelovi koji se odnose na zaštitu građe (»Narodne novine«, broj 142/98)

– Zakon o arhivskom
gradivu i arhivima – dijelovi koji se odnose na zaštitu građe (»Narodne
novine«, broj 105/97, 64/00)

– Zakon o knjižnicama –
dijelovi koji se odnose na zaštitu građe (»Narodne novine«, broj 105/97, 5/98,
104/00)

– Konvencije i
preporuke UNESCO-a za područje zaštite kulturnih dobara

2. Osnove poslovanja: upravljanje,
organiziranje, financiranje.

*Sadržaj predmeta:*

Osnovni elementi organizacije rada, osnovni
pojmovi u području javnog sektora, osnovna načela planiranja i izrade
kalkulacije.

*Literatura:*

Za program ispita iz predmeta Osnove poslovanja
kandidati će dobiti popis literature prigodom prihvaćanja prijave za ispit od
strane Povjerenstva za stručne ispite, a najkasnije 30 dana od podnošenja prijave.

B. POSEBNI DIO ISPITA

Program posebnog dijela stručnog ispita obuhvaća
opća znanja i znanja uže specijalnosti.

B.1. OPĆA ZNANJA

1. Povijest,
teorija i etička načela konzervatorsko-restau­ra­­­tor­ske djelatnosti

*Sadržaj predmeta:*

Povijesni pregled i razvoj konzervatorske i
restauratorske djelatnosti u svijetu i na području Hrvatske, te osnovna načela
struke povezana s razvojem etičkih načela, koja pružaju uvid u važnost
prosuđivanja povijesne, estetske i društvene dimenzije kulturnog dobra, a uz
poštivanje njegovog fizičkog integriteta.

2. Metode istraživanja i dokumentiranja

*Sadržaj predmeta:*

Poznavanje metoda istraživanja spomenika,
interpretacija i komparacija nalaza, sinteza povijesno­-umjetničkih, povijesnih
i prirodno-znanstvenih analiza, a sa svrhom određivanja metodologije i odabira
materijala za konzervatorsko-restauratorske radove, sistemi i načini
dokumentiranja konzervatorsko-restauratorskih radova te arhiviranja prikupljene
dokumentacije.

3. Postupci,
metode i materijali u konzervatorskim i restauratorskim radovima

*Sadržaj predmeta:*

Preventivno konzerviranje – pasivne i aktivne
mjere zaštite, uzroci propadanja i oštećivanja kulturnog dobra, poznavanje
materijala, tehnike i tehnologije, poznavanje osnova i periodizacije povijesnih
stilova, konzervatorski i restauratorski postupci.

*Literatura:*

 1. Marasović,
T. Zaštita graditeljskog naslijeđa, Zagreb –Split 1983.

 2. Marasović,
T. Kulturna baština 1 i 2, Split 2002.

 3. Marasović,
T. Aktivni pristup graditeljskom naslijeđu, Split 1985.

 4. Maroević,
I. Sadašnjost baštine, Zagreb 1986.

 5. Maroević,
I. Rat i baština u prostoru, Petrinja 1995.

 6. Maroević,
I. Konzervatorsko novo iverje, Petrinja 2000.

 7. Rapanić,
Ž. Baština na dlanu, Split 2000.

 8. Horvat,
A. Konzervatorski rad kod Hrvata, Zagreb 1944.

 9. Dvorak,
M. Katekizam zaštite spomenika (Pogledi 18/1988)

10.Chastel, A. Pojam baštine (Pogledi
18/1988)

11.Brandi, C. Teoria del restauro Roma
1963 ili Torino 1977. (prevedeni odabrani tekstovi – skripta Hrvatskoga restauratorskog
zavoda)

12.Historical and Philosophical Issues in
the Conservation of Cultural Heritage, The Getty Conservation Institute Los
Angeles 1996. (odabrana poglavlja prevedena u: Kolo 1/2001. i skripta
Hrvatskoga restauratorskog zavoda)

13.Fister, P. Obnova in varstvo
arhitekturne dediščine, Ljubljana 1979.

14.Koller, M. Restaurierungswerkstaten und
wissenschaftliche Dokumentation, Maltechnik/Restauro, Vol. 88, 1982; 59-66.

15.Science and Technology in the Service
of Conservation, Preprints for the contributions to the Washington Congress,
IIC, London 1982.

16.Tajnovite slike Račića i Kraljevića,
katalog izložbe Zavoda za restauriranje umjetnina, 1985.

17.Fielden,
B. M. Uvod u konzerviranje kulturnog naslijeđa, Zagreb 1981.

18.Laszlo, Ž. Priručnik za preventivnu
zaštitu slika, MDC, Zagreb 2001.

19.Vokić, D. Preventivno konzerviranje
slika u kontekstu različitih zbirki (skripta Hrvatskoga restauratorskog zavoda)

20.Brguljan, V. Međunarodni sistem zaštite
kulturnih i prirodnih dobara, Zagreb – Beograd 1985

21.Antolović, J. Zbirka propisa Republike
Hrvatske – Kultura i umjetnost, Osijek 2003.

*Odabrana poglavlja, članci i tematske
jedinice iz sljedećih publikacija i časopisa:*

22.Enciklopedija hrvatske umjetnosti 1 i
2, Zagreb 1996.

23.Enciklopedija likovnih umjetnosti,
Zagreb, 1 – 4

24.Godišnjak zaštite spomenika kulture
Hrvatske, Zagreb

25.Vijesti muzealaca i konzervatora
Hrvatske, Zagreb

26.Prilozi povijesti umjetnosti u
Dalmaciji, Split

*Dodatni izvori
informacija:*

–   web
stranice Ministarstva kulture Republike Hrvatske

–   web
stranice Hrvatskoga restauratorskog zavoda

–   web
stranice Ministarstva znanosti i tehnologije Republike Hrvatske

4. Praktični stručni rad i izrada pisane
radnje u vezi s praktičnim stručnim radom

Tema stručne radnje mora biti u vezi s
praktičnim stručnim radom kojeg je pristupnik odabrao, a mentor odobrio. Radnja
mora pokazati poznavanje tehnologije i materijala u području u kojem pristupnik
radi, te pružiti uvid u uspješnost njegove prak­tične vještine. Također mora
pokazati stručnu utemeljenost i sposobnost kritičkog razmišljanja u odabiru
odgovarajućih konzervatorsko-restauratorskih postupaka i metoda uz korištenje
rezultata interdisciplinarnih znanstvenih istraživanja, kao i sposobnost
sustavnog dokumentiranja radova. Radnja mora sadržavati minimalno 15 kartica
teksta (27 000 slovnih mjesta) te fotodokumentaciju i grafičke priloge.

B.2. ZNANJA UŽE SPECIJALNOSTI

Program ispita znanja
uže specijalnosti s literaturom donosit će Povjerenstvo, odnosno ispitivači –
stručnjaci za pojedina područja ovisno o poslovima na kojima kandidat radi, a
nakon prijave za ispit. Kandidati će moći izabrati jedno od ponuđenih područja
uže specijalnosti:

ZA ZVANJE KONZERVATOR RESTAURATOR

•  slike na različitim nosiocima

•  polikromirana drvena skulptura

•  papir – spisi, grafika, iluminirani rukopisi

•  tekstil – kostimi, zastave, relikvijari,
tapiserije, koža

•  metal – skulptura, predmeti umjetničkog obrta,
nakit, oružje

•  predmeti umjetničkog obrta – drvo, staklo,
porculan, keramika, kost

•  namještaj

•  glazbala

•  zidno slikarstvo

•  kamena plastika

•  štuko

•  mozaik
i intarzije od tvrdog kamena

•  arheološki
materijal

•  etnološki
materijal

•  predmeti
industrijskog dizajna

•  fotografija
i ostali moderni mediji

ZA ZVANJE KONZERVATOR
PREMA ZANIMANJU

•   povjesničar
umjetnosti

•   povjesničar

•   arheolog

•   etnolog

•   arhitekt

•   građevinar

•   geodet

•   geolog

•   kemičar

•   fizičar

•   biolog

Popis zvanja
konzervatora restauratora i konzervatora moguće je nadopuniti i drugim nazivima
stručnih zvanja koji ovdje nisu navedeni.

*Literatura:*

Za program ispita znanja iz uže specijanosti
kandidati će dobiti popis literature prigodom prihvaćanja prijave za ispit od
strane Povjerenstva za stručne ispite, a najkasnije 30 dana od podnošenja
prijave.

II.
PROGRAM STRUČNOG ISPITA ZA STJECANJE ZVANJA VIŠI KONZERVATOR TEHNIČAR I
VIŠI RESTAURATOR TEHNIČAR (VŠS)

Predmeti programa
stručnog ispita za stjecanje zvanja viši konzervator tehničar i viši
restaurator tehničar (VŠS) jednaki su predmetima programa stručnog ispita za
konzervatora restauratora i konzervatora (VSS).

*Literatura:*

Literatura za stručni
ispit za stjecanje zvanja viši konzervator tehničar i viši restaurator tehničar
(VŠS) jednaka je literaturi za stručni ispiti za konzervatora restauratora i
konzervatora (VSS), ali u djelomično smanjenom opsegu.

Praktični stručni rad i
izrada pisane radnje u vezi s praktič­nim stručnim radom

Tema stručne radnje
mora biti u vezi s praktičnim stručnim radom kojeg je pristupnik odabrao, a
mentor odobrio. Radnja mora pokazati poznavanje tehnologije i materijala u
području u kojem pristupnik radi, te pružiti uvid u uspješnost njegove
praktične vještine. Također mora pokazati stručnu utemeljenost u odabiru
konzervatorsko-restauratorskih postupaka i metoda, kao i sposobnost sustavnog
dokumentiranja radova. Radnja mora sadržavati minimalno 10 kartica teksta
(18000 slovnih mjesta) te fotodokumentaciju i grafičke priloge.

III. PROGRAM STRUČNOG ISPITA ZA STJECANJE ZVANJA
KONZERVATOR TEHNIČAR I RESTAURATOR TEHNIČAR (SSS)

Predmeti programa stručnog ispita za stjecanje
zvanja konzervator tehničar i restaurator tehničar (SSS) jednaki su predmetima
programa stručnog ispita za konzervatora restauratora i konzervatora (VSS).

*Literatura:*

Literatura za stručni ispit za stjecanje zvanja
konzervator tehničar i restaurator tehničar (VŠS) jednaka je literaturi za
stručni ispit za konzervatora restauratora i konzervatora (VSS), ali u znatno
smanjenom opsegu.

*Praktični stručni rad i izrada pisane radnje u
vezi s praktičnim stručnim radom*

Tema stručne radnje mora biti u vezi s
praktičnim stručnim radom kojeg je pristupnik odabrao a mentor odobrio. Radnja
mora pokazati poznavanje tehnologije i materijala u području u kojem pristupnik
radi, te pružiti uvid u uspješnost njegove praktične vještine. Radnja mora
sadržavati minimalno 5 kartica teksta (9000 slovnih mjesta) te
fotodokumentaciju i grafičke priloge.

if !supportEmptyParas endif

STRUČNI I
ZNANSTVENI KRITERIJI IZRAŽENI U BODOVIMA ZA NAPREDOVANJE U VIŠA STRUČNA ZVANJA

if !supportEmptyParas endif

1) KONZERVATORSKO-RESTAURATORSKI RADOVI
if !supportLineBreakNewLine
endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 1.1. | Vođenje i izvedba tehnološki najzahtjevnijih | 60-80 |
| if !supportEmptyParas endif | konzervatorsko-restauratorskih radova, koji se | if !supportEmptyParas endif |
| if !supportEmptyParas endif | ocjenjuju temeljem izvješća i ocjene za koje | if !supportEmptyParas endif |
| if !supportEmptyParas endif | Stručno povjerenstvo imenuje izvjestitelja | if !supportEmptyParas endif |
| 1.2. | Izvedba zahtjevnih i opsežnih konzervatorsko- | 20-60 |
| if !supportEmptyParas endif | -restauratorskih radova koji se prosuđuju | if !supportEmptyParas endif |
| if !supportEmptyParas endif | prema elaboratu ili stručnom izvješću | if !supportEmptyParas endif |
| 1.3. | Izrada elaborata sa smjernicama i programom | 10-30 |
| if !supportEmptyParas endif | konzervatorsko-restauratorskih radova na | if !supportEmptyParas endif |
| if !supportEmptyParas endif | konzervatorski zahtjevnom ili naročito | if !supportEmptyParas endif |
| if !supportEmptyParas endif | značajnom objektu ili predmetu | if !supportEmptyParas endif |
| 1.4. | Sudjelovanje pri izvedbi zahtjevnih i opsežnih | 10-20 |
| if !supportEmptyParas endif | konzervatorsko-restauratorskih radova s | if !supportEmptyParas endif |
| if !supportEmptyParas endif | obveznim samostalnim izvješćem | if !supportEmptyParas endif |
| 1.5. | Stručni nadzor nad zahtjevnijim ili opsežnijim | 10-30 |
| if !supportEmptyParas endif | radovima | if !supportEmptyParas endif |

if !supportEmptyParas endif

if !supportEmptyParas endif

2) KONZERVATORSKO
ISTRAŽIVANJE, PROJEKTIRA­NJE, VOĐENJE GRAĐEVINSKIH KONZERVATORSKO-RES­TA­U­RATORSKIH
RADOVA I STRUČNI NADZOR NA GRA­ĐEVINAMA KOJE SU KULTURNO DOBRO
if !supportLineBreakNewLine
endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 2.1. | Vođenje najzahtjevnijih građevinskih | 60-80 |
| if !supportEmptyParas endif | konzervatorsko-restauratorskih radova | if !supportEmptyParas endif |
| if !supportEmptyParas endif | na graditeljskom kulturnom dobru, koje se | if !supportEmptyParas endif |
| if !supportEmptyParas endif | ocjenjuje temeljem izvješća i ocjene za koje | if !supportEmptyParas endif |
| if !supportEmptyParas endif | Stručno povjerenstvo imenuje izvjestitelja | if !supportEmptyParas endif |
| 2.2. | Voditelj projekta – usklađivanje različite | 20-60 |
| if !supportEmptyParas endif | projektne dokumentacije | if !supportEmptyParas endif |
| 2.3. | Stručni nadzor nad građevinskim | 20-30 |
| if !supportEmptyParas endif | konzervatorsko-restauratorskim radovima na | if !supportEmptyParas endif |
| if !supportEmptyParas endif | građevinama koje su kulturno dobro | if !supportEmptyParas endif |
| 2.4. | Projektant – izrada arhitektonskih i | 20-60 |
| if !supportEmptyParas endif | konstruktivnih projekata: idejni projekt, | if !supportEmptyParas endif |
| if !supportEmptyParas endif | glavni projekt, izvedbeni projekt | if !supportEmptyParas endif |
| 2.5. | Projektant suradnik – suradnja pri izradi | 10-20 |
| if !supportEmptyParas endif | arhitektonskih i konstruktivnih projekata: | if !supportEmptyParas endif |
| if !supportEmptyParas endif | idejni projekt, glavni projekt, izvedbeni projekt | if !supportEmptyParas endif |
| 2.6. | Vođenje konzervatorsko-restauratorskih | 20-60 |
| if !supportEmptyParas endif | istraživanja | if !supportEmptyParas endif |
| 2.7. | Suradnja na konzervatorsko-restauratorskim | 10-20 |
| if !supportEmptyParas endif | istraživanjima sa zasebnim programom | if !supportEmptyParas endif |
| 2.8. | Izrada dokumentacije postojećeg stanja | 10-20 |

if !supportEmptyParas endif

3) DOKUMENTACIJSKA DJELATNOST
if !supportLineBreakNewLine
endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 3.1. | Sustavno prikupljanje i istraživanje | 20-60 |
| if !supportEmptyParas endif | dokumentacije, te sređivanje podataka za | if !supportEmptyParas endif |
| if !supportEmptyParas endif | najznačajnije objekte i predmete ili stručne | if !supportEmptyParas endif |
| if !supportEmptyParas endif | teme, u koja su uključena istraživanja i | if !supportEmptyParas endif |
| if !supportEmptyParas endif | sistematiziranja spoznaja iz različitih područja | if !supportEmptyParas endif |
| 3.2. | Prikupljanje, istraživanje i sistematiziranje | 20-60 |
| if !supportEmptyParas endif | arhivske građe | if !supportEmptyParas endif |
| 3.3. | Prikupljanje, uređivanje i posredovanje | 10-20 |
| if !supportEmptyParas endif | dokumentacijske građe za objekte, predmete | if !supportEmptyParas endif |
| if !supportEmptyParas endif | ili stručne teme | if !supportEmptyParas endif |

if !supportEmptyParas endif

4) STRUČNO-ORGANIZACIJSKA I SAVJETODAVNA
DJE­LAT­NOST
if !supportLineBreakNewLine
endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 4.1. | Konzervatorsko vođenje ustanove ili službe | 100-150 |
| if !supportEmptyParas endif | uz koordiniranje raznovrsne konzervatorsko- | if !supportEmptyParas endif |
| if !supportEmptyParas endif | -restauratorske djelatnosti sa 100 ili više | if !supportEmptyParas endif |
| if !supportEmptyParas endif | suradnika u jednom mandantnom razdoblju | if !supportEmptyParas endif |
| if !supportEmptyParas endif | od 4 godine s godišnjim pokazateljima | if !supportEmptyParas endif |
| if !supportEmptyParas endif | uspješnog poslovanja | if !supportEmptyParas endif |
| 4.2. | Konzervatorsko vođenje ustanove ili službe s | 80-100 |
| if !supportEmptyParas endif | 20 – 100 suradnika uz koordiniranje raznovrsne | if !supportEmptyParas endif |
| if !supportEmptyParas endif | konzervatorsko-restauratorske djelatnosti u | if !supportEmptyParas endif |
| if !supportEmptyParas endif | jednom mandatnom razdoblju od 4 godine s | if !supportEmptyParas endif |
| if !supportEmptyParas endif | godišnjim pokazateljima uspješnog poslovanja | if !supportEmptyParas endif |
| 4.3. | Konzervatorsko vođenje organizacijske jedinice | 60-80 |
| if !supportEmptyParas endif | konzervatorsko-restauratorske djelatnosti u | if !supportEmptyParas endif |
| if !supportEmptyParas endif | razdoblju od 4 godine, uz istovremeno | if !supportEmptyParas endif |
| if !supportEmptyParas endif | koordiniranje više programa ili projekata s | if !supportEmptyParas endif |
| if !supportEmptyParas endif | ocjenom uspješnog rada od strane nadređenih | if !supportEmptyParas endif |
| if !supportEmptyParas endif | djelatnika ili nadležne konzervatorske ustanove | if !supportEmptyParas endif |
| 4.4. | Sudjelovanje u stručno savjetodavnom | 20-60 |
| if !supportEmptyParas endif | povjerenstvu imenovanom na državnoj razini, | if !supportEmptyParas endif |
| if !supportEmptyParas endif | ili na nižoj razini, ali za projekt od posebnog | if !supportEmptyParas endif |
| if !supportEmptyParas endif | državnog interesa | if !supportEmptyParas endif |
| 4.5. | Priprema, organizacija i provedba programa | 20-60 |
| if !supportEmptyParas endif | stručnog usavršavanja | if !supportEmptyParas endif |
| 4.6. | Mentorstvo za praćenje praktičnog rada | 10-60 |
| if !supportEmptyParas endif | studenata, pripravnika i pristupnika | if !supportEmptyParas endif |
| if !supportEmptyParas endif | stručnome ispitu | if !supportEmptyParas endif |
| 4.7. | Uredništvo stručne publikacije (član, glavni, | 20-60 |
| if !supportEmptyParas endif | odgovorni urednik) | if !supportEmptyParas endif |

if !supportEmptyParas endif

5) PUBLIKACIJE I IZLOŽBE
if !supportLineBreakNewLine
endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 5.1. | Stručna knjiga | 60-100 |
| 5.2. | Stručni priručnik ili udžbenik | 40-80 |
| 5.3. | Poglavlje u knjizi ili monografskoj publikaciji | 20-40 |
| 5.4. | Izložbena publikacija – najmanje 2 – 3 | 20 |
| if !supportEmptyParas endif | autorske kartice | if !supportEmptyParas endif |
| 5.5. | Znanstveni ili stručni članak u domaćem ili | 20-60 |
| if !supportEmptyParas endif | stranom znanstvenom časopisu ili zborniku | if !supportEmptyParas endif |
| if !supportEmptyParas endif | radova | if !supportEmptyParas endif |
| 5.6. | Opsežna konzervatorsko-restauratorska | 60-80 |
| if !supportEmptyParas endif | tematska izložba | if !supportEmptyParas endif |
| 5.7. | Manja konzervatorsko-restauratorska tematska | 20-60 |
| if !supportEmptyParas endif | izložba | if !supportEmptyParas endif |

if !supportEmptyParas endif

if !supportEmptyParas endif

6) IZLAGANJA NA
ZNANSTVENIM ILI STRUČNIM
SKUPOVIMA, PREDAVANJA NA SVEUČILIŠTIMA
if !supportLineBreakNewLine
endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 6.1. | Izlaganje na stručnom skupu | 10-60 |
| 6.2. | Predavanje ili ciklus predavanja na sveučilištu | 10-60 |

if !supportEmptyParas endif

if !supportEmptyParas endif

if !supportLists7)
endifSTRUČNO USAVRŠAVANJE

if !supportEmptyParas endif

|  |  |  |
| --- | --- | --- |
| Br. | Vrsta rada | Broj |
| if !supportEmptyParas endif | if !supportEmptyParas endif | bodova |
| 7.1. | Završen poslijediplomski studij iz užeg | 60-100 |
| if !supportEmptyParas endif | područja struke | if !supportEmptyParas endif |
| 7.2. | Stažiranje u radionicama ili odjelima | 20-60 |
| if !supportEmptyParas endif | konzervatorsko-restauratorskih, muzejskih ili | if !supportEmptyParas endif |
| if !supportEmptyParas endif | galerijskih ustanova u trajanju od najmanje | if !supportEmptyParas endif |
| if !supportEmptyParas endif | 1 mjeseca – uz predočenje potvrde o | if !supportEmptyParas endif |
| if !supportEmptyParas endif | uspješnom sudjelovanju i stručnog izvješća o | if !supportEmptyParas endif |
| if !supportEmptyParas endif | izvedenim radovima | if !supportEmptyParas endif |
| 7.3. | Sudjelovanje u seminarima i tečajevima iz | 20-40 |
| if !supportEmptyParas endif | užeg područja struke u trajanju od najmanje | if !supportEmptyParas endif |
| if !supportEmptyParas endif | 1 mjeseca – uz predočenje potvrde o | if !supportEmptyParas endif |
| if !supportEmptyParas endif | uspješnom sudjelovanju i stručnog izvješća o | if !supportEmptyParas endif |
| if !supportEmptyParas endif | izvedenim radovima | if !supportEmptyParas endif |
| 7.4. | Sudjelovanje na kraćim programima stručnog | 10-20 |
| if !supportEmptyParas endif | usavršavanja u trajanju do 1 mjeseca: tečajevi | if !supportEmptyParas endif |
| if !supportEmptyParas endif | i seminari, kraći stručni skupovi i radionice | if !supportEmptyParas endif |
| 7.5. | Stručno usavršavanje prema posebnim | 10-40 |
| if !supportEmptyParas endif | programima iz užeg područja struke – uz | if !supportEmptyParas endif |
| if !supportEmptyParas endif | predočenje stručnog izvješća o realiziranom | if !supportEmptyParas endif |
| if !supportEmptyParas endif | programu | if !supportEmptyParas endif |

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 56/2003-693
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)